ශ්‍රී පාද වන්දනා සමයේ දී නල්ලතන්නිය හා ඒ අවට ප්‍රදේශවලට යැවීම සඳහා හැටන් තොග වෙළෙඳසල් දෙකක ගබඩා කර තිබූ කල් ඉකුත් වන ලද පැණි බීම බෝතල් 50ක් නුවරඑළිය පාරිභෝගික සේවා අධිකාරිය විසින් පෙරේදා (28) අත්අඩංගුවට ගෙන ඇත.කල් ඉකුත් වීමට මාස කිහිපයක් ඇති පැණි බීම බෝතල් පෙට්ටිවලට මේ ව්‍යාපාරිකයන් කල් ඉකුත් වූ පැණි බීම බෝතල් දෙකක් හෝ තුනක් ඉතා සූක්ෂමව ඇතුළු කැර තිබෙන බව පරීක්ෂණ මඟින් තහවුරු වී තිබේ.ශ්‍රී පාද බැතිමතුන් රාත්‍රි කාලයේ ශ්‍රී පාද කරුණා කරන බැවින් වෙළෙඳ සල්වලින් ඔවුන් පැණි බීම වර්ග එම වෙලාවන්හි පානය කිරීමට පුරුදු වී සිටින බවත්, අධික ජනතාවක් රැස්ව සිටීමත් අඳුරු වටපිටාවත් නිසා බැතිමතුන් මේවාහි කල් ඉකුත්වන දින බැලීමට සැලකිලිමත් නොවන බවත් පැවැසූ නුවරඑළිය දිස්ත්‍රික් ලේකම් ඩී. පී. ජී. කුමාරසිරි මහතා කූඨ වෙළෙඳුන් මෙයින් ප්‍රයෝජන ගන්නා බවත් පැවැසීය.නල්ලතන්නිය ප්‍රදේශයේ සියලුම වෙළෙඳ සල්වල කල් ඉකුත් වූ පැණි බීම හෝ ආහාර ද්‍රව්‍ය ඇත්නම් ඒවා ඉවත් කර ගන්නා ලෙස පෙරේදා (28) පස්වරුවේ දිස්ත්‍රික් ලේකම්වරයා විසින් පැය 02ක කාලයක් වෙළෙඳ සල් හිමියන්ට ලබා දී ඇතනුවරඑළිය පාරිභෝගික සේවා අධිකාරියේ ප්‍රධාන එම්. පී. මදාරගොඩ මහතාගේ මෙහෙයවීමෙන් පාරිභෝජනයට නුසුදුසු ආහාර ද්‍රව්‍ය වැටලීමේ වැඩපිළිවෙළ ක්‍රියාත්මක කරයි..